Държавен вестник, бр. 97, 2009 г., стр. 49

БРОЙ  97	
Д Ъ Р Ж А В Е Н  В Е С Т Н И К 	
СТР.  49  
Чл. 11. (1) За всяко заседание се води про­
токол, който се подписва след приключването 
му от председателя и от протоколчика. Копие 
от протокола се предоставя в 7-дневен срок 
от заседанието на министъра на правосъдието.
(2) Когато членовете на съвета изразят осо­
бено мнение по някой от разгледаните въпроси, 
то се отбелязва в протокола. 
(3) Членът на съвета, изразил особено мне­
ние, е длъжен в 5-дневен срок от провеждането 
на заседанието да представи писмени мотиви, 
които се прилагат към протокола. Ако мотивите 
не бъдат представени в този срок, се счита, че 
особеното мнение е оттеглено.
Чл. 12. (1) Решенията на съвета се вземат 
с явно гласуване с обикновено мнозинство от 
присъстващите членове.
(2) Съветът приема:
1. решения; 
2. становища;
3. препоръки;
4. доклади.
Г л а в а  п е т а
РЕД ЗА ПРИВЛИЧАНЕ НА СПЕЦИАЛИС­
ТИ И ЗАПЛАЩАНЕ
Чл. 13. (1) Предложения за привличане на 
специалисти за изпълнение на определена дей­
ност могат да правят министърът на правосъ­
дието, председателят и заместник-председателят 
на съвета, както и всеки негов член.
(2) Предложението по ал. 1 се внася за раз­
глеждане в съвета по реда на чл. 10, който се 
произнася с решение по реда на чл. 12, ал. 1. 
(3) При избор на специалист с решението 
съветът определя задачите за изпълнение, срока 
за тяхното изпълнение и възнаграждението на 
специалиста.
Чл. 14. (1) С всеки привлечен специалист 
главният директор на ГДИН сключва граждан­
ски договор, в който се уреждат възложените 
задачи, срокът за тяхното изпълнение и възна­
граждението на специалиста, съгласно решени­
ето на съвета и законодателството в страната. 
(2) Необходимите средства по ал. 1 се оси­
гуряват от бюджета на ГДИН или от средства­
та, набрани от Държавно предприятие „Фонд 
затворно дело“.
Заключителна разпоредба
Параграф единствен. Правилникът се издава 
от министъра на правосъдието на основание 
чл. 33, ал. 4 от Закона за изпълнение на на­
казанията и задържането под стража.
За министър: Д. Машева
13100
МИНИСТЕРСТВО
НА ЗЕМЕДЕЛИЕТО И ХРАНИТЕ
Наредба за изменение и допълнение на На­
редба № 11 от 2008 г. за условията и реда 
за прилагане на мярка 211 „Плащания на 
земеделски стопани за природни ограни­
чения в планинските райони“ и мярка 212 
„Плащания на земеделски стопани в райони 
с ограничения, различни от планинските 
райони“ от Програмата за развитие на сел­
ските райони за периода 2007 – 2013 г. (ДВ, 
бр. 40 от 2008 г.)
§ 1. В чл. 4 т. 1 се изменя така:
„1. спазват условията за поддържане на 
земята в добро земеделско и екологично състо­
яние, одобрени по реда на  чл. 42 от Закона за 
подпомагане на земеделските производители;“.
§ 2. В чл. 6, ал. 1 се правят следните из­
менения:
1. В т. 1 числото „90“ се заменя със „110“.
2. В т. 2  числото „40“ се заменя с „50“.
§ 3. В чл. 8 думите „Наредба № 107 от 
2006 г. за условията и реда за подаване на 
заявления по схеми и мерки за подпомагане 
на площ (обн., ДВ, бр. 84 от 2006 г.; изм. и 
доп., бр. 12, 20 и 58 от 2007 г.).“ се заменят с 
„Наредба № 5 от 2009 г. за условията и реда 
за подаване на заявления по схеми и мерки 
за подпомагане на площ (обн., ДВ, бр. 22 от 
2009 г.; изм., бр. 37 от 2009 г.).“
§ 4. В чл. 10 се правят следните изменения 
и допълнения:
1. Досегашният текст става ал. 1.
2. Създава се ал. 2: 
„(2) Държавен фонд „Земеделие“ – Разпла­
щателна агенция, изпраща на кандидатите за 
подпомагане уведомителни писма за одобрената 
и/или отказаната помощ.“
§ 5. В чл. 12, т. 2 думите „по чл. 4, ал. 1 
на Наредба № 107 от 2006 г.“ се заменят със 
„съгласно Наредба № 5 от 2009 г.“.
§ 6. В чл. 14 думите „се лишава от подпо­
магане по съответната мярка за годината на 
преустановяване на дейността и следващата 
календарна година“ се заменят със „се задъл­
жава да възстанови средствата, получени като 
компенсаторни плащания за необлагодетел­
стваните райони“.
§ 7. В т. 3 на § 1 от допълнителната разпо­
редба буква „д“ се отменя.
Министър: М. Найденов
13201
Поправка. Министерският съвет прави следната поправка в Наредбата за условията и реда за издаване 
на комплексни разрешителни, приета с Постановление № 238 на Министерския съвет от 2009 г. (ДВ, бр. 80 
от 2009 г.): В чл. 9, ал. 2 думите „т. 6“ да се четат „т. 6.6“.
13211